KRITERIJI OCJENJIVANJA U LATINSKOM JEZIKU  
 prema preporuci Županijskog stručnog vijeća profesora latinskog jezika

**A. KRITERIJI VREDNOVANJA USMENOG ODGOVORA  
RAZUMIJEVANJE TEKSTA**  
Prilikom vrednovanja razumijevanja teksta od učenika se očekuje da analizira tekst, uoči  
odnose unutar teksta te da ga prevede.  
**Za ocjenu dovoljan**: učenik prepoznaje funkcije u rečenici i imenuje odnose u rečenici, ali  
prevodi samo uz nastavnikovo vođenje.  
**Za ocjenu dobar**: učenik uočava funkcije u rečenici, razumije odnose u rečenici i samostalno  
prevodi jednostavnije rečenice.  
**Za ocjenu vrlo dobar**: učenik razlikuje funkcije u rečenici, razumije odnose u rečenici i  
samostalno prevodi složenije rečenice.  
**Za ocjenu odličan**: učenik samostalno razlikuje funkcije u rečenici, shvaća i povezuje odnose  
u rečenici te uspješno prevodi tekstove.  
**GRAMATIČKI SADRŽAJI**  
Prilikom vrednovanja usvojenosti gramatičkih sadržaja od učenika se očekuje da ih razlikuje,  
samostalno primjenjuje i preoblikuje.  
**Za ocjenu dovoljan**: učenik može ponoviti i nabrojiti gramatička pravila, prepoznati  
gramatičke oblike, ali treba nastavnikovo vođenje pri njihovoj primjeni.  
**Za ocjenu dobar**: učenik razlikuje i točno opisuje gramatičke oblike, deklinira i konjugira  
oblike po redu, no nije samostalan pri preoblikovanju gramatičkih oblika i rečeničnih  
konstrukcija.  
**Za ocjenu vrlo dobar**: učenik samostalno primjenjuje gramatička pravila, preoblikuje  
gramatičke oblike, rečenične konstrukcije te sadržaje vezane uz sintaksu rečenice.  
**Za ocjenu odličan**: učenik samostalno primjenjuje gramatička pravila, preoblikuje gramatičke  
oblike i rečenične konstrukcije, razlikuje i povezuje sadržaje vezane uz sintaksu rečenice.  
**VOKABULAR**Prilikom vrednovanja usvojenosti vokabulara od svakog se učenika očekuje da zna točno  
navesti riječi u njihovom rječničkom obliku, antonime i sinonime, riječi istog korijena, kao i  
etimologiju riječi.

Ocjena ovisi o postotku usvojenosti vokabulara:  
 **za ocjenu dovoljan** očekuje se da je učenik usvojio minimalno 51% zadanog  
vokabulara  
 **za ocjenu dobar** minimalno 61%  
 **za ocjenu vrlo dobar** minimalno 81%  
 **za ocjenu odličan** minimalno 91%  
**KULTURA I CIVILIZACIJA**  
Prilikom vrednovanja usvojenosti sadržaja iz kulture i civilizacije od svakog se učenika  
očekuje da zna sadržaje određene GIK-om. Ocjena ovisi o postotku usvojenosti  
navedenih sadržaja.  
**B. KRITERIJI VREDNOVANJA ZA PISANE PROVJERE**  
Za pisane provjere predlažu se kriteriji u postotcima na sljedeći način:  
 **50 – 63 % - dovoljan  
 64 – 76 % - dobar**  
 **77 – 90 % - vrlo dobar  
 91 – 100 % - odličan  
Navedeni omjer može se u slučaju potrebe prilagoditi sveopćem uspjehu razrednog odjela.**U pisane provjere ubrajaju se:  
a) školske zadaće (jedna u 1. polugodištu, dvije u 2. polugodištu)  
b) gramatičke pisane provjere (jedna u 1. polugodištu, dvije u 2. polugodištu)  
c) pisana provjera iz civilizacijskih sadržaja  
d) pisana provjera vokabulara.  
(Pisane provjere su opcionalne- ako nastavnik smatra da su nužne)